stanford-oval/wikipedia huggingface dataset:
พรหมลิขิต
งานสร้าง > การออกอากาศ

หลังจากความสำเร็จของละครเรื่อง บุพเพสันนิวาส ในปี พ.ศ.2561 สถานีโทรทัศน์ไทยทีวีสีช่อง 3 และทาง บริษัท บรอดคาซท์ ไทย เทเลวิชั่น จำกัด จึงประกาศสร้างละครจากนวนิยายภาคต่อของ บุพเพสันนิวาส ในชื่อ พรหมลิขิต ซึ่งประพันธ์โดย รอมแพง โดยใช้ชื่อเดียวกันกับนวนิยายในชื่อ พรหมลิขิต
ต่อมาในวันที่ 10 ตุลาคม พ.ศ.2565 ในรายการ เปิดวิกบิ๊ก 3 ต้นปีมีลั่น ที่ออกอากาศเวลา 18.00 น. ทาง Facebook, Youtube และ 3plus หลังจากการปล่อยตัวอย่างและการพบปะพูดคุยของนักแสดงเรื่อง หมอหลวง และมีการพักเบรกโฆษณา ต่อจากนั้นจึงมีการปล่อยตัวอย่างแรกของละครเรื่อง พรหมลิขิต และคุณ สรยุทธ สุทัศนะจินดา รับบทพิธีกรที่จะพาผู้ชมไปสัมภาษณ์กับสองนักแสดงนำอย่าง โป๊ป ธนวรรธน์ และ เบลล่า ราณี ณ เรือนของออกญาวิสูตรสาคร (โรงถ่ายหนองแขม ของทาง ช่อง 3) ซึ่งสร้างความประทับใจให้กับผู้ชมที่รอคอยและผู้ชมที่ชื่นชอบ บุพเพสันนิวาส เป็นอย่างมาก
ในเดือนสิงหาคม พ.ศ.2566 ช่อง 3 เอชดี จึงนำ บุพเพสันนิวาส ฉบับจัดเต็ม หรือ บุพเพสันนิวาส ฉบับ Director's Cut มารีรันอีกครั้งในช่วงละครเย็น เพื่อต้อนรับละครภาคต่ออย่าง พรหมลิขิต ที่จะออกอากาศในช่วงเดือนตุลาคม พ.ศ.2566 โดยออกอากาศวันจันทร์-ศุกร์ เวลา 19.00-20.00 น. นำเสนอเป็นตอนแรกในวันที่ 10 สิงหาคม พ.ศ.2566 และในวันที่ 4 ตุลาคม พ.ศ.2566 ออกอากาศเป็นตอนที่ 40 (ตอนจบ)รวมทั้งสิ้นแล้ว บุพเพสันนิวาส ฉบับจัดเต็ม มีทั้งหมด 40 ตอน
ซึ่งตั้งแต่วันที่ 9 กันยายน พ.ศ.2566 เป็นต้นมา ได้มีสปอตโปรโมทละคร ”ออเจ้าเชื่อเรื่องพรหมลิขิตหรือไม่“  ซึ่งบ่งบอกได้ว่าละครเรื่อง พรหมลิขิต กำลังจะออกอากาศในเร็วๆนี้ ต่อมาในวันที่ 25 กันยายน พ.ศ.2566 ได้มีการปล่อยตัวอย่างสั้นๆออกมา พร้อมคำโปรยที่ว่า “มนต์กฤษณะกาลี จะนำพาพวกเขากลับมา…เร็วๆนี้”  จนกระทั่งในวันที่ 4 ตุลาคม พ.ศ.2566 ช่อง 3 เอชดี จึงมีการปล่อยตัวอย่างเต็มของละคร พรหมลิขิต พร้อมประกาศวันฉายอย่างเป็นทางการในวันที่ 18 ตุลาคม พ.ศ.2566 ซึ่งจะออกอากาศเป็นตอนแรก ทำให้สร้างความตื่นเต้นให้กับผู้ชมที่รอคอยเป็นอย่างมาก
และแล้วในวันที่ 18 ตุลาคม พ.ศ.2566 เวลา 20.30-22.00 น. ก็ถึงเวลาออกอากาศของละครโรแมนติกอิงประวัติศาสตร์อย่าง พรหมลิขิต ภาคต่อของละคร บุพเพสันนิวาส ซึ่งมีกระแสตอบรับที่ดีมาก ยอดดูสดออนไลน์ทะลุ 1 ล้านคน และได้เรตติ้งทั่วประเทศไปที่ 6.4 ตั้งแต่ตอนแรก ผู้ชมต่างชื่นชอบกับความรู้สึกที่เหมือนได้ดู บุพเพสันนิวาส อีกครั้ง ในวันที่ 30 ตุลาคม พ.ศ.2566 ได้มีการปรับเปลี่ยนผังการออกอากาศจากเดิมใน วันพุธและวันพฤหัสบดี มาเป็น วันจันทร์-อังคาร-พุธ เวลา 20.30-22.00 น. เป็นต้นไปจนถึงตอนจบ ต่อมาในวันที่ 27 พฤศจิกายน พ.ศ.2566 เป็นต้นไป พรหมลิขิต ได้มีการเพิ่มเวลาออกอากาศจากเดิม เวลา 20.30-22.00 น. เป็นเวลา 20.30-22.15 น. หรือ 1 ชั่วโมง 45 นาที โดยเวลาที่เพิ่มมาเป็นสกู๊ปเกร็ดละคร จักรวาลพรหมลิขิต ที่มีเนื้อหาในเรื่องของเกร็ดประวัติศาสตร์และเบื้องหลังละครต่างๆ มีทั้งหมด 10 ตอน และเดินทางมาถึงตอนสุดท้ายกับ พรหมลิขิต ในวันที่ 18 ธันวาคม พ.ศ.2566 ยอดคนดูออนไลน์รวมสูงถึง 1.8 ล้านคน และขึ้นเทรนด์อันดับ 1 ทางแพลตฟอร์ม X (ทวิตเตอร์) ถือเป็นการส่งท้ายจักรวาลพรหมลิขิตอย่างสวยงาม
กลับมาอีกครั้งกับปาฏิหาริย์รักเหนือกาลเวลา ละครดังอย่าง พรหมลิขิต ซึ่งทาง ช่อง 3 เอชดี นำ พรหมลิขิต กลับมารีรันอีกครั้งเวลา 19.00-20.00 น. วันจันทร์-วันศุกร์ โดยเริ่มตอนแรกวันที่ 5 เมษายน พ.ศ.2567 ต่อจากละครเรื่องก่อนหน้าอย่าง เว้าวอนรัก และออกอากาศตอนจบในวันที่ 29 พฤษภาคม พ.ศ.2567 โดยละครเรื่อง มาตาลดา ออกอากาศรีรันเป็นเรื่องต่อไป
นักแสดง

| นักแสดง | รับบท |
| --- | --- |
ธนวรรธน์ วรรธนะภูติ: หมื่นมหาฤทธิ์ / ขุนพิพัฒน์ราชสินธุ์ (พ่อริด)
ธนวรรธน์ วรรธนะภูติ: หมื่นณรงค์ราชฤทธา (พ่อเรือง)
ธนวรรธน์ วรรธนะภูติ: พระยาวิสูตรสาคร (พ่อเดช)
ราณี แคมเปน: พุดตาน
ราณี แคมเปน: คุณหญิงการะเกด (เกศสุรางค์)
ราณี แคมเปน: แม่หญิงการะเกด
วรินทร ปัญหกาญจน์: สมเด็จพระที่นั่งท้ายสระ / สมเด็จพระสรรเพชญ์ที่ 9 (เจ้าฟ้าเพชร)
เด่นคุณ งามเนตร: กรมพระราชวังบวรสถานมงคล (เจ้าฟ้าพร)
พิจักขณา วงศารัตนศิลป์: แม่กลิ่น
ฐากูร การทิพย์: หมู่สง
ภัสธรากรณ์ บุษราคัมวดี: แม่หญิงแก้ว
ปุญญ์ปรีดี คุ้มพร้อม รอดสวาสดิ์: แม่หญิงปราง
กนกฉัตร มรรยาทอ่อน: จมื่นศรีสรรักษ์ / ออกพระศรีสุรินทฤาไชย (พ่อมิ่ง)
ฐกฤต ตวันพงค์: พระยาราชนิกูล (ทองคำ)
ทัศน์พล วิวิธวรรธน์: หมื่นจันภูเบศร์ (พ่ออิน)
ชไมพร จตุรภุช: คุณหญิงจำปา
รัดเกล้า อามระดิษ: ยายกุย
วิศรุต หิมรัตน์: จ้อย
รมิดา ประภาสโนบล: แย้ม (สมัยกรุงศรีอยุธยา)
รมิดา ประภาสโนบล: นางกำนัลของเจ้าหญิงอทิตยา (สมัยทวารวดี)
จรรยา ธนาสว่างกุล: ผิน (สมัยกรุงศรีอยุธยา)
นางกำนัลของเจ้าหญิงอทิตยา (สมัยทวารวดี): 
ภัทรภณ โตอุ่น: เพิ่ม
แดนดาว ยมาภัย: อึ่ง
อำภา ภูษิต: ปริก
วิมลพันธ์ ชาลีจังหาญ: จวง
ภูศญา นาคสวัสดิ์: อิ่ม
นักแสดงรับเชิญ: บทบาท
ณวัสน์ ภู่พันธัชสีห์: แม่ทัพอนิลบถ
ภูริตา สุปินชุมภู: พระนางอทิตยา
คณิน ชอบประดิถ: ฑิฆัมพรราชา
ศิริลักษณ์ คอง: พระนางจันทราวดี
ปรมะ อิ่มอโนทัย: พระรามณรงค์ (พ่อเรือง)
ปรมะ อิ่มอโนทัย: พระเรืองฤทธิ์ (หลวงพ่อเรืองฤทธิ์)
กัญญ์ณรัณ วงศ์ขจรไกล: คุณหญิงจันทร์วาด
จิรายุ ตันตระกูล: สมเด็จพระเจ้าสุริเยนทราธิบดี (พระเจ้าเสือ) / หลวงสรศักดิ์ / กรมพระราชวังบวรสถานมงคล (เดื่อ)
สุษิรา แน่นหนา: ท้าวทองกีบม้า (แม่มะลิ / มารี กีมาร์ / ตอง กีมาร์)
ธัญญภัสร์ ภัทรธีรชัยเจริญ: แม่หญิงแพรจีน
ปรียากานต์ ใจกันทะ: แม่หญิงเรียม
ศรุต วิจิตรานนท์: สมเด็จพระเพทราชา
ปราปต์ปฎล สุวรรณบาง: สมเด็จพระนารายณ์มหาราช
ชาติชาย งามสรรพ์: พระยาโกษาธิบดี (ปาน)
ธชย ประทุมวรรณ: พระปีย์
คณิน สแตนลีย์: หลวงชิดภูบาล (จอร์จ ฟอลคอน)
ชนกสุดา พุคยาภรณ์: พระองค์เจ้าขาว (พระชายาของเจ้าฟ้าพร)
วิศววิท วงษ์วรรณลภย์: พระยาจุฬาราชมนตรี (แก้ว)
วิศรุต หิรัญบุศย์: ขาม
อธิวัตน์ แสงเทียน: 
ชาตโยดม หิรัณยัษฐิติ: พระยาโกษาธิบดี (จีน)
ขวัญฤดี กลมกล่อม: พระอัครมเหสีองค์กลาง / กรมพระเทพามาตย์ (กัน) / สมเด็จพระอัยกีเจ้า กรมพระเทพามาตย์
ปาลิน นารดาสิริ: กรมหลวงโยธาเทพ
ณัฏฐริณีย์ กรรณสูต: คุณหญิงผ่อง
วัชรชัย สุนทรศิริ: อาจารย์ชีปะขาว
วัชรชัย สุนทรศิริ: สุริยราชา
พศิน เรืองวุฒิ: เจ้าพระองค์ดำ
โชติรส ชโยวรรณ: พระองค์เจ้าแก้ว
ไชย ขุนศรีรักษา: ฟานิก
นฤมล พงษ์สุภาพ: กลอย
พลวิชญ์ เกตุประภากร: พ่อเวก
บรรเจิดศรี ยมาภัย: ยายทวดนวล
มยุริญ ผ่องผุดพันธ์: ป้าวิภาวี
ปวีณา ชารีฟสกุล: แม่ชีสิปาง
ดนัย จารุจินดา: ชัยมิตร
พรรษชล สุปรีย์: วิภาวรรณ
ด.ญ.ณัฐชา นีน่า เจสซิกา พาโดวัน: พุดตาน (วัยเด็ก) / แม่หญิงการะเกด (วัยเด็ก)
การตอบรับ > เรตติ้งละคร > เรตติ้งละคร พรหมลิขิต (พ.ศ.2566)

| ตอนที่ | วันที่ออกอากาศ | เรตติ้งทั่วประเทศ (Nationwide) | กรุงเทพมหานคร (Bangkok) | 15+BU |
| --- | --- | --- | --- | --- |
| 1 | 18 ตุลาคม พ.ศ. 2566 | 6.4 | 11.1 | 9.2 |
| 2 | 19 ตุลาคม พ.ศ. 2566 | 6.8 | 13.0 | 10.3 |
| 3 | 25 ตุลาคม พ.ศ. 2566 | 6.2 | 11.6 | 9.8 |
| 4 | 26 ตุลาคม พ.ศ. 2566 | 6.6 | 11.7 | 10.1 |
| 5 | 30 ตุลาคม พ.ศ. 2566 | 6.3 | 12.3 | 9.9 |
| 6 | 31 ตุลาคม พ.ศ. 2566 | 7.1 | 13.5 | 10.7 |
| 7 | 1 พฤศจิกายน พ.ศ. 2566 | 7.6 | 13.6 | 11.0 |
| 8 | 6 พฤศจิกายน พ.ศ. 2566 | 6.7 | 12.3 | 10.5 |
| 9 | 7 พฤศจิกายน พ.ศ. 2566 | 7.1 | 12.9 | 11.1 |
| 10 | 8 พฤศจิกายน พ.ศ. 2566 | 7.5 | 13.4 | 10.9 |
| 11 | 13 พฤศจิกายน พ.ศ. 2566 | 7.3 | 13.4 | 10.9 |
| 12 | 14 พฤศจิกายน พ.ศ. 2566 | 7.7 | 14.6 | 11.5 |
| 13 | 15 พฤศจิกายน พ.ศ. 2566 | 7.5 | 14.3 | 11.4 |
| 14 | 20 พฤศจิกายน พ.ศ. 2566 | 7.0 | 13.1 | 10.8 |
| 15 | 21 พฤศจิกายน พ.ศ. 2566 | 7.9 | 13.3 | 11.9 |
| 16 | 22 พฤศจิกายน พ.ศ. 2566 | 7.4 | 12.5 | 11.1 |
| 17 | 27 พฤศจิกายน พ.ศ. 2566 | 6.0 | 11.1 | 9.2 |
| 18 | 28 พฤศจิกายน พ.ศ. 2566 | 6.8 | 13.1 | 10.7 |
| 19 | 29 พฤศจิกายน พ.ศ. 2566 | 7.6 จักรวาลพรหมลิขิต: 5.8 (เฉลี่ยรวม: 7.2) | 12.1 | 10.3 |
| 20 | 4 ธันวาคม พ.ศ. 2566 | 7.5 จักรวาลพรหมลิขิต: 4.9 (เฉลี่ยรวม: 6.8) | 11.8 | 10.4 |
| 21 | 5 ธันวาคม พ.ศ. 2566 | 7.8 จักรวาลพรหมลิขิต: 5.5 (เฉลี่ยรวม: 7.3) | 13.3 | 11.0 |
| 22 | 6 ธันวาคม พ.ศ. 2566 | 8.3 จักรวาลพรหมลิขิต: 6.0 (เฉลี่ยรวม: 7.8) | 13.4 | 11.7 |
| 23 | 11 ธันวาคม พ.ศ. 2566 | 7.2 จักรวาลพรหมลิขิต: 4.3 (เฉลี่ยรวม: 6.5) | 11.3 | 9.5 |
| 24 | 12 ธันวาคม พ.ศ. 2566 | 7.7 จักรวาลพรหมลิขิต: 5.4 (เฉลี่ยรวม: 7.2) | 12.8 | 10.5 |
| 25 | 13 ธันวาคม พ.ศ. 2566 | 8.1 ส่งท้ายพรหมลิขิต: 5.0 (เฉลี่ยรวม: 7.3) | 10.9 | 13.3 |
| 26 (ตอนจบ) | 18 ธันวาคม พ.ศ. 2566 | 8.6 ส่งท้ายพรหมลิขิต: 5.4 (เฉลี่ยรวม: 7.8) | 14.3 | 11.9 |
| เฉลี่ยต่อตอน | เฉลี่ยต่อตอน | 7.3 (ไม่รวมจักรวาลพรหมลิขิต) | 12.7 | 10.8 |
การตอบรับ > เรตติ้งละคร > เรตติ้งละคร พรหมลิขิต รีรัน (พ.ศ.2567)

ในเดือนเมษายน พ.ศ.2567 ช่อง 3 เอชดี ส่งละคร พรหมลิขิต กลับมาลงจออีกครั้ง ต่อจากละครเรื่อง เว้าวอนรัก โดยออกอากาศเวลา 19.00-20.00 น. ทุกวันจันทร์-ศุกร์ เริ่มตอนแรกในวันที่ 5 เมษายน พ.ศ.2567 และออกอากาศตอนสุดท้ายในวันที่ 29 พฤษภาคม พ.ศ.2567 รวมทั้งสิ้น 39 ตอน โดยละครเรื่อง มาตาลดา ออกอากาศเป็นเรื่องต่อไป โดย พรหมลิขิต ทำเรตติ้งไปได้มากที่สุดในวันที่ 27 พฤษภาคม พ.ศ.2567 ที่ 4.198 (15+NW) และได้เรตติ้งตอนจบในวันที่ 29 พฤษภาคม พ.ศ.2567 ที่ 4.010 (15+NW)
มูลนิธิสมาคมโหรแห่งประเทศไทยในพระสังฆราชูปถัมภ์

มูลนิธิสมาคมโหรแห่งประเทศไทยในพระสังฆราชูปถัมภ์ เป็นมูลนิธิที่ก่อตั้งขึ้นตามพระดำริของสมเด็จพระสังฆราชเจ้า กรมหลวงวชิรญาณสังวร โดยมีวัตถุประสงค์สำคัญเพื่อส่งเสริมการศึกษาโหราศาสตร์และศาสตร์ด้านการพยากรณ์ทุกแขนง และมีหลักการสำคัญคือการเผยแพร่ความรู้ที่ถูกต้องตามหลักวิชา ทั้งผดุงรักษาศาสตร์ที่มีมาแต่โบราณ พร้อมกับพัฒนาองค์ความรู้ในปัจจุบันให้ก้าวหน้ายิ่ง ๆ ขึ้นไป อีกทั้งพยายามลบล้างภาพลักษณ์ผิด ๆ ของสังคมไทย ที่ยังมองวิชาโหราศาสตร์ไปในทิศทางที่ไม่ถูกต้อง ทั้ง ๆ ที่เป็นวิชาชั้นสูงของเหล่านักปราชญ์และนักวิทยาศาสตร์ตั้งแต่ยุคโบราณจนถึงปัจจุบัน
วัตถุประสงค์มูลนิธิสมาคมโหรฯ

ส่งเสริมการศึกษาวิชาศาสตร์ด้านการพยากรณ์ทุกแขนง ตลอดถึงสวัสดิการของอาจารย์ผู้สอน
เพื่อมีที่ดินและอาคารที่ทำการ เป็นของมูลนิธิฯ เอง ซึ่งมูลนิธิสามารถ ก่อสร้าง ซ่อมแซม ให้เจริญยิ่งขึ้นไป
เพื่อเป็นศูนย์กลางแลกเปลี่ยนความรู้ และเผยแพร่วิชาศาสตร์ด้านการพยากรณ์ทุกแขนง และกิจกรรมทางศาสนา
ทำกิจกรรมอันเป็นสาธารณะประโยชน์ โดยร่วมมือกับองค์กรการกุศลอื่น ๆ เช่น การออกทำการพยากรณ์เพื่อหารายได้เพื่อการกุศล หรือตั้งโรงเรียนสอนวิชาโหราศาสตร์แขนงต่าง ๆ หรือร่วมกับสถาบันการศึกษาอื่นที่สนใจจะเผยแพร่วิชาศาสตร์ด้านการพยากรณ์ทุกแขนง
ไม่ดำเนินการที่เกี่ยวข้องกับการเมือง
คณะกรรมการมูลนิธิชุดปัจจุบัน

| 0 | 1 | 2 |
| --- | --- | --- |
| นายอารี สวัสดี | นายอารี สวัสดี | ประธานมูลนิธิฯ |
| นายอาทิตย์ นุ่นทิพย์ | นายอาทิตย์ นุ่นทิพย์ | รองประธานมูลนิธิฯ |
| นางสาวลี ภัทรงพงศ์มณี | นางสาวลี ภัทรงพงศ์มณี | กรรมการและเลขานุการมูลนิธิฯ |
| นายกิตตินันท์ เจนาคม | นายกิตตินันท์ เจนาคม | กรรมการมูลนิธิฯ |
| นางสาวศิรพรรณ สุคนธสิงห์  | นางสาวศิรพรรณ สุคนธสิงห์  | กรรมการมูลนิธิฯ |
| นายวรพล ไม้สน | นายวรพล ไม้สน | กรรมการและเหรัญญิก |
| นายพงษ์พันธ์ วงศ์หนองเตย | นายพงษ์พันธ์ วงศ์หนองเตย | กรรมการและผู้ช่วยเลขานุการมูลนิธิฯ |
| นายภารต ถิ่นคำ | นายภารต ถิ่นคำ | กรรมการมูลนิธิฯ |
| นายจักรกฤษณ์ แร่ทอง | นายจักรกฤษณ์ แร่ทอง | กรรมการมูลนิธิฯ |
ที่อยู่ปัจจุบัน

เลขที่ 24 ถนนอรุณอมรินทร์ แขวงบางยี่ขัน เขตบางพลัด กรุงเทพมหานคร 10700
แหล่งข้อมูลอื่น

เว็บไซต์มูลนิธิสมาคมโหรแห่งประเทศไทยในพระสังฆราชูปถัมภ์
กรมสารวัตรทหารเรือ

| กรมสารวัตรทหารเรือ |
| --- | --- |
กรมสารวัตรทหารเรือ
ประเทศ:  ไทย
บทบาท: สายตรวจ การป้องกันและปราบปรามการก่อความไม่สงบ รักษาความปลอดภัย  • พระบรมวงศานุวงศ์  • บุคคลสำคัญ  • สถานที่สำคัญ จับกุมบุคคลในอำนาจศาลทหาร สืบสวนสอบสวนคดีอาญาในอำนาจศาลทหาร อำนวยการในยามสงคราม การระงับเหตุการณ์ การจราจรในกิจการทหาร ช่วยเหลือผู้ประสบอุบัติเหตุ
วันสถาปนา: 14 ธันวาคม พ.ศ. 2448; 119 ปีก่อน (2448-12-14)
ปฏิบัติการสำคัญ: ความไม่สงบในชายแดนภาคใต้ของประเทศไทย
ผู้บังคับบัญชา
ผู้บังคับการกรมสารวัตรทหารเรือ: นาวาเอก อภิชาติ แก้วดวงเทียน
ผบ. สำคัญ: พลเรือเอก รุ่งศักดิ์ เสรีสวัสดิ์ นาวาเอก จักรชัย น้อยหัวหาด นาวาเอก อธิปศักดิ์ โสภิตานนท์
กรมสารวัตรทหารเรือ (อักษรย่อ: กรม สห.ทร.; อังกฤษ: Naval Military Police Regiment) เป็นส่วนราชการกองทัพเรือไทย ซึ่งมีหน้าที่ในการรักษาความปลอดภัย รวมถึงอำนวยการในยามสงครามอันเกี่ยวกับทหารพลัดหน่วย, เชลยศึก, ชนชาติศัตรู และผู้ลี้ภัย โดยมียังไม่มีผู้บังคับการกรม รองผู้บัญชาการกรมคนปัจจุบันคือ นาวาเอก อภิชาติ แก้วดวงเทียน
รองผู้บัญชาการกรม ได้แก่นาวาเอก รณยุทธ โอสถานนท์ และ นาวาเอก รวีกฤษฎิ์ ล้อเลิศวิไล
นอกจากนี้ กรมสารวัตรทหารเรือ ยังเป็นหนึ่งในกำลังพลที่เข้าร่วมการปฏิบัติภารกิจความไม่สงบในชายแดนภาคใต้ของประเทศไทย
ประวัติ

กรมสารวัตรทหารเรือ ถือกำเนิดจากคำสั่งของพลเรือโท เจ้าฟ้าบริพัตรสุขุมพันธุ์ ซึ่งดำรงตำแหน่งผู้บัญชาการกรมทหารเรือในขณะนั้น ในการจัดตั้ง "กองระงับเหตุ" เมื่อวันที่ 14 ธันวาคม พ.ศ. 2448 แล้วปฏิบัติหน้าที่เรื่อยมาจนถึงปี พ.ศ. 2456 จึงได้มีการจัดตั้งหน่วยงานระงับเหตุขึ้นถาวรในนาม "แผนกสารวัตรทหาร" ที่ขึ้นตรงต่อกระทรวงทหารเรือ ซึ่งถือว่า กองทัพเรือไทยเป็นหน่วยแรกที่เป็นต้นแบบของการจัดตั้งสารวัตรทหาร
และในปี พ.ศ. 2561 กองพันสารวัตรทหารเรือที่ 3 กรมสารวัตรทหารเรือ ได้เป็นหนึ่งในหน่วยที่ยกพลขึ้นบก ณ ตำบลโคกเคียน อำเภอเมืองนราธิวาส จังหวัดนราธิวาส ด้วยเรือหลวงอ่างทอง และเรือหลวงมันกลาง เพื่อเข้าร่วมการปฏิบัติภารกิจความไม่สงบในชายแดนภาคใต้ของประเทศไทย
การฝึก

เนื่องด้วยสารวัตรทหารมีปืนสั้นเป็นอาวุธหลักในการปฏิบัติงาน จึงได้มีการฝึกยิงอาวุธประจำกายให้มีความชำนาญเป็นพิเศษ ในระบบอารักขาตามแบบมาตรฐานของเหล่าสารวัตรทหาร โดยเป็นหน่วยในกองทัพเรือที่บังคับการยิงในระบบนี้ ไม่ยกเว้นทั้งชายและหญิง
กิจกรรมเพื่อสังคม

เดือนเมษายน พ.ศ. 2561 นาวาเอก อธิปศักดิ์ โสภิตานนท์ ผู้บังคับการกรมสารวัตรทหารเรือ ได้จัดกิจกรรมมอบทุนการศึกษาแก่บุตรข้าราชการในสังกัดทุกพื้นที่ จำนวน 273 ทุน
รางวัลที่ได้รับ

พ.ศ. 2558 : รางวัลสิ่งประดิษฐ์ดีเด่น – จากหมวกกันกระสุนไอที ในงานนาวีวิจัย 2015
พ.ศ. 2559 : กองพันสารวัตรทหารเรือที่ 2 กรมสารวัตรทหารเรือ ได้รับรางวัลชนะเลิศประเภทที่ 2 หน่วยงานต้นแบบที่นำหลักเศรษฐกิจพอเพียงไปใช้ในการปฏิบัติงาน
ยุทโธปกรณ์ > ยานพาหนะภาคพื้นดิน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| โตโยต้า คัมรี่ 2.4 วี |  | รถยนต์นั่งขนาดเล็ก |  ญี่ปุ่น | สีขาว ทะเบียนตราสมอ |
| อาร์1200อาร์ที |  | ทัวริงไบก์ |  เยอรมนี |  |
ยุทโธปกรณ์ > อาวุธเล็ก

| ชื่อ | ภาพ | ประเภท | ขนาดลำกล้อง | ที่มา | หมายเหตุ |
| --- | --- | --- | --- | --- | --- |
| ไม่ทราบ | — | ปืนสั้น |  |  | อาวุธหลักในการปฏิบัติงาน |
| กล็อก 19 เจน 4 |  | ปืนพกกึ่งอัตโนมัติ | 9×19 มม. พาราเบลลัม |  ออสเตรีย |  |
| ซีแซด 75 ดี คอมแพค |  | ปืนพกกึ่งอัตโนมัติ | 9×19 มม. พาราเบลลัม |  เช็กเกีย |  |
| เอ็ม 16 เอ 1/เอ 2 |  | ปืนเล็กยาวจู่โจม | 5.56×45 มม. นาโต |  สหรัฐ |  |
| เอ็ม 4 เอ 1 คาร์ไบน์ |  | ปืนเล็กยาวจู่โจม | 5.56×45 มม. นาโต |  สหรัฐ | ใช้ในหน่วยรบพิเศษ บางกระบอกมีชุดอุปกรณ์โซปมอดติดตั้ง |
ระเบียงภาพ

กองพันสารวัตรทหารเรือที่ 2 กรมสารวัตรทหารเรือ
สารวัตรทหารเรือที่หอประชุมกองทัพเรือ
สารวัตรทหารเรือในพระราชพิธีจรดพระนังคัลแรกนาขวัญ
ตุ๊กตาสารวัตรทหารเรือ
แหล่งข้อมูลอื่น

กรมสารวัตรทหารเรือ ที่เฟซบุ๊ก
สารวัตรทหารเรือในคอบร้าโกลด์ 2011
กองเรือทุ่นระเบิด กองเรือยุทธการ

| กองเรือทุ่นระเบิด กองเรือยุทธการ |
| --- | --- |
กองเรือทุ่นระเบิด กองเรือยุทธการ
ประเทศ:  ไทย
บทบาท: ป้องกันประเทศจากภัยคุกคามทางทะเล การสงครามทุ่นระเบิด วางทุ่นระเบิด กวาดทุ่นระเบิด สกัดกั้นการค้ายาเสพติดผิดกฎหมาย ต่อต้านการกระทำอันเป็นโจรสลัด ต่อต้านการก่อการร้าย
กองบัญชาการ: ตำบลแหลมฟ้าผ่า อำเภอพระสมุทรเจดีย์ จังหวัดสมุทรปราการ 10290
คำขวัญ: ทำศึกทุ่นระเบิด เปิดวิถีนาวา ขวางมรรคาไพรี
วันสถาปนา: 22 ธันวาคม พ.ศ. 2485; 82 ปีก่อน (2485-12-22)
ปฏิบัติการสำคัญ: สงครามโลกครั้งที่สอง
ผู้บังคับบัญชา
ผู้บัญชาการปัจจุบัน: พลเรือตรี วิชชุ บำรุง
ผบ. สำคัญ: พลเรือตรี ลือชัย รุดดิษฐ์ พลเรือตรี ชาติชาย ศรีวรขาน พลเรือตรี เชษฐา ใจเปี่ยม พลเรือตรี วิชชุ บำรุง
กองเรือทุ่นระเบิด กองเรือยุทธการ (อักษรย่อ: กทบ.กร.; อังกฤษ: Mine Squadron, Royal Thai Fleet) เป็นกองเรือที่มีบทบาทสำคัญในการสงครามทุ่นระเบิดของกองทัพเรือไทยผู้บัญชาการได้แก่ พลเรือตรี วิชชุ ดำรงรองผู้บัญชาการได้แก่ นาวาเอก ฉัตรเพชร กาเมือง และ นาวาเอก วชิร สีตะจันทร์
ประวัติ

ปี พ.ศ. 2446 ปลายรัชสมัยพระบาทสมเด็จพระจุลจอมเกล้าเจ้าอยู่หัว กรมทหารเรือได้กำหนดให้มี "กองทุ่นระเบิด"
จากนั้น ในปี พ.ศ. 2485 สมัยสงครามโลกครั้งที่สอง เรือดำน้ำสหรัฐได้เข้ามาวางทุ่นระเบิดบริเวณเกาะริ้น, เกาะคราม และเกาะสีชัง ส่งผลให้เรือซิดนีย์มารูของประเทศญี่ปุ่นซึ่งเป็นพันธมิตรกับประเทศไทยในขณะนั้น ได้รับความเสียหายอย่างหนัก รวมถึงเรือสินค้าและเรือประมงไม่กล้าออกทะเล
กองทัพเรือไทยจึงลงคำสั่งให้เรือหลวงจวง (ลำเก่า) กับเรือประมงจำนวนหนึ่งเป็นหมู่เรือกวาดทุ่นระเบิด โดยออกปฏิบัติการวันที่ 22 ธันวาคม พ.ศ. 2485 ถึงวันที่ 22 มกราคม พ.ศ. 2486 นับเป็นการกวาดทุ่นระเบิดครั้งแรก ที่มีการบันทึกไว้เป็นหลักฐาน จึงได้มีการถือเอาวันที่ 22 ธันวาคมของทุกปี เป็นวันคล้ายวันสถาปนากองเรือทุ่นระเบิด
ต่อมา เครื่องบินของฝ่ายสัมพันธมิตรในสงครามโลกครั้งที่สองได้เข้ามาวางทุ่นระเบิดในแม่น้ำเจ้าพระยา ทางกองทัพเรือไทยจึงได้ลงคำสั่งจัดตั้งกองกวาดทุ่นระเบิดในแม่น้ำเมื่อวันที่ 25 มกราคม พ.ศ. 2487
ครั้นเมื่อวันที่ 29 มิถุนายน พ.ศ. 2494 ชื่อ "กองเรือทุ่นระเบิด กองเรือยุทธการ" ได้ปรากฏครั้งแรกเมื่อย้ายกองเรือจากกรุงเทพมหานคร ไปรวมอยู่ที่อำเภอสัตหีบ จังหวัดชลบุรี
การฝึก

การฝึกสำคัญ อาทิ การฝึกความพร้อมรบร่วมกันทางทะเล (อังกฤษ: Cooperation Afloat Readiness and Training; อักษรย่อ: CARAT) และการฝึกผสมต่อต้านทุ่นระเบิดภาคพื้นแปซิฟิกตะวันตก (อังกฤษ: Western Pacific Mine Countermeasure Exercise; อักษรย่อ: WP MCMEX) ที่กองเรือทุ่นระเบิดได้จัดหมู่เรือ เพื่อร่วมฝึก ณ ประเทศสิงคโปร์
ในปี พ.ศ. 2562 กองเรือทุ่นระเบิด กองเรือยุทธการ ได้ทำการฝึกวางทุ่นระเบิดทอดประจำที่ ปราบเรือดำน้ำแบบล่องหน เอ็มไอ 9 (Mi9) จำนวน 2 ลูก นับเป็นครั้งแรกของกองทัพเรือที่จุดระเบิดทุ่นระเบิดจริงในทะเลฝั่งอันดามัน โดยเป็นทุ่นระเบิดที่กองทัพเรือผลิตใช้เอง
กิจกรรมเพื่อสังคม

เมื่อครั้งอุทกภัยในประเทศไทย พ.ศ. 2554 กองเรือทุ่นระเบิดได้ส่งกำลังเข้าช่วยเหลือผู้ประสบอุทกภัยที่จังหวัดพระนครศรีอยุธยา รวมถึงกรุงเทพมหานครและปริมณฑล นอกจากนี้ ในเดือนกรกฎาคม พ.ศ. 2560 กองเรือทุ่นระเบิด กองเรือยุทธการ และการประปานครหลวง ได้ร่วมทำกิจกรรมปลูกป่าชายเลนเฉลิมพระเกียรติฯ จำนวน 450 ต้น
รางวัลที่ได้รับ

พ.ศ. 2556 : โล่ประกาศเกียรติคุณ ประเภทบุคคลดีเด่น ด้านการป้องกันยาเสพติด ประจำปี 2556 จากยิ่งลักษณ์ ชินวัตร อดีตนายกรัฐมนตรี
พ.ศ. 2560 : เรือหลวงลาดหญ้า ได้รับรางวัลเรือพร้อมรบสูงสุด ประจำปี 2560 สาขาสงครามทุ่นระเบิด
พ.ศ. 2560 : รางวัลดีเด่น ผลงานการวิจัยและพัฒนาการทางทหารด้านยุทโธปกรณ์ – จากทุ่นระเบิดทอดประจำที่ปราบเรือดำน้ำแบบล่องหน ในงานนาวีวิจัย 2017
ยุทโธปกรณ์ > เรือในปัจจุบัน

| ภาพ | ที่มา | ชื่อ | ประเภท | เข้าประจำการ | หมายเหตุ |
| --- | --- | --- | --- | --- | --- |
| — |  อิตาลี | เรือหลวงท่าดินแดง | เรือล่าทำลายทุ่นระเบิดใกล้ฝั่ง | มกราคม พ.ศ. 2543 |  |
| — |  อิตาลี | เรือหลวงลาดหญ้า | เรือล่าทำลายทุ่นระเบิดใกล้ฝั่ง | มีนาคม พ.ศ. 2542 | ได้รับรางวัลเรือพร้อมรบสูงสุด สาขาสงครามทุ่นระเบิด |
| — |  ไทย | เรือ ท.12 | เรือกวาดทุ่นระเบิดน้ำตื้น | 6 ตุลาคม พ.ศ. 2537 |  |
| — |  ไทย | เรือ ท.11 | เรือกวาดทุ่นระเบิดน้ำตื้น | 15 กรกฎาคม พ.ศ. 2537 |     |
| — |  เยอรมนี | เรือหลวงหนองสาหร่าย | เรือล่าทำลายทุ่นระเบิดใกล้ฝั่ง | 17 พฤศจิกายน พ.ศ. 2530 |  |
| — |  เยอรมนี | เรือหลวงบางระจัน | เรือล่าทำลายทุ่นระเบิดใกล้ฝั่ง | 29 เมษายน พ.ศ. 2530 | มีแผนปลดประจำการในปีงบประมาณ 2560–2561 |
| — |  ไทย | เรือหลวงถลาง | เรือสนับสนุนการต่อต้านทุ่นระเบิด | 25 มิถุนายน พ.ศ. 2523 | หมายเลข 261 มีแผนปลดประจำการในปีงบประมาณ 2563 |
ยุทโธปกรณ์ > เรือในอดีต

| ภาพ | ที่มา | ชื่อ | ประเภท | เข้าประจำการ | ปลดประจำการ | หมายเหตุ |
| --- | --- | --- | --- | --- | --- | --- |
| — |  แคนาดา | เรือหลวงโพสามต้น | เรือกวาดทุ่นระเบิดไกลฝั่ง | 20 พฤศจิกายน พ.ศ. 2490 | ไม่ทราบ | ชื่อเดิมคือเรือหลวงมินสเทรล (HMS Minstrel) ได้รับเชิญสวนสนามทางเรือ พระราชพิธีบรมราชาภิเษกในสมเด็จพระราชินีนาถเอลิซาเบธที่ 2 แห่งสหราชอาณาจักร |
| — |  ไทย | เรือหลวงจวง (ลำเก่า) | เรือน้ำ | ไม่ทราบ | ไม่ทราบ |  |
แหล่งข้อมูลอื่น

กองเรือทุ่นระเบิด กองเรือยุทธการ ที่เฟซบุ๊ก
อำเภอเมืองมหาสารคาม

| อำเภอเมืองมหาสารคาม |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mueang Maha Sarakham
โรงพยาบาลสุทธาเวช คณะแพทยศาสตร์ มหาวิทยาลัยมหาสารคาม
คำขวัญ: การศึกษาเลิศล้ำ ศิลปกรรมปรางค์กู่ ทัศนาลัยรุกขเวช วิเศษแก่งเลิงจาน เชิดชูวัฒนธรรมไทย งามวิไลอุทยานมัจฉา
แผนที่จังหวัดมหาสารคาม เน้นอำเภอเมืองมหาสารคาม
พิกัด: 16°11′3″N 103°18′4″E﻿ / ﻿16.18417°N 103.30111°E﻿ / 16.18417; 103.30111
ประเทศ:  ไทย
จังหวัด: มหาสารคาม
พื้นที่
 • ทั้งหมด: 556.7 ตร.กม. (214.9 ตร.ไมล์)
ประชากร (2564)
 • ทั้งหมด: 154,562 คน
 • ความหนาแน่น: 277.64 คน/ตร.กม. (719.1 คน/ตร.ไมล์)
รหัสไปรษณีย์ : 44000
รหัสภูมิศาสตร์: 4401
ที่ตั้งที่ว่าการ: ที่ว่าการอำเภอเมืองมหาสารคาม ถนนนครสวรรค์ ตำบลตลาด อำเภอเมืองมหาสารคาม จังหวัดมหาสารคาม 44000
 ส่วนหนึ่งของสารานุกรมประเทศไทย
เมืองมหาสารคาม เป็นอำเภอหนึ่งของจังหวัดมหาสารคาม เป็นอำเภอที่มีประชากรมากที่สุดและที่มีพื้นที่ใหญ่เป็นอันดับ 4 ของจังหวัด รองจาก อำเภอโกสุมพิสัย อำเภอบรบือ และอำเภอวาปีปทุม เป็นอำเภอศูนย์กลางทางการปกครอง การคมนาคม การศึกษา การแพทย์ อุตสาหกรรม และเศรษฐกิจของจังหวัดมหาสารคาม
ที่ตั้งและอาณาเขต

อำเภอเมืองมหาสารคามตั้งอยู่ทางตอนกลาง ค่อนไปทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอโกสุมพิสัยและอำเภอกันทรวิชัย
ทิศตะวันออก ติดต่อกับอำเภอฆ้องชัย (จังหวัดกาฬสินธุ์) อำเภอจังหาร อำเภอเมืองร้อยเอ็ด อำเภอศรีสมเด็จ (จังหวัดร้อยเอ็ด) และอำเภอแกดำ
ทิศใต้ ติดต่อกับอำเภอวาปีปทุมและอำเภอบรบือ
ทิศตะวันตก ติดต่อกับอำเภอบรบือและอำเภอโกสุมพิสัย
ประวัติ

อำเภอเมืองมหาสารคาม  ตั้งขึ้นเมื่อ พ.ศ. 2443  หลังจากที่ตั้งเมือง (จังหวัด)  มหาสารคามแล้ว  36  ปี ระยะเริ่มแรกมีลักษณะเป็นอำเภอแฝด คือด้านตะวันออก  เรียกว่า อำเภออุทัยสารคาม ด้านตะวันตก  เรียกว่า  อำเภอประจิมสารคาม
การแบ่งเขตการปกครอง > การปกครองส่วนภูมิภาค

อำเภอเมืองมหาสารคามแบ่งพื้นที่การปกครองออกเป็น 14 ตำบล 185 หมู่บ้าน
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
| 1. |  | ตลาด |  | (Talat) |  |  | 8. |  | แก่งเลิงจาน |  | (Kaeng Loeng Chan) |  |
| 2. |  | เขวา |  | (Khwao) |  |  | 9. |  | ท่าสองคอน |  | (Tha Song Khon) |  |
| 3. |  | ท่าตูม |  | (Tha Tum) |  |  | 10. |  | ลาดพัฒนา |  | (Lat Phatthana) |  |
| 4. |  | แวงน่าง |  | (Waeng Nang) |  |  | 11. |  | หนองปลิง |  | (Nong Pling) |  |
| 5. |  | โคกก่อ |  | (Khok Ko) |  |  | 12. |  | ห้วยแอ่ง |  | (Huai Aeng) |  |
| 6. |  | ดอนหว่าน |  | (Don Wan) |  |  | 13. |  | หนองโน |  | (Nong No) |  |
| 7. |  | เกิ้ง |  | (Koeng) |  |  | 14. |  | บัวค้อ |  | (Bua Kho) |  |
การแบ่งเขตการปกครอง > การปกครองส่วนท้องถิ่น

ท้องที่อำเภอเมืองมหาสารคามประกอบด้วยองค์กรปกครองส่วนท้องถิ่น 15 แห่ง ได้แก่
เทศบาลเมืองมหาสารคาม ครอบคลุมพื้นที่ตำบลตลาดทั้งตำบล
เทศบาลตำบลแวงน่าง ครอบคลุมพื้นที่บางส่วนของตำบลแวงน่าง
องค์การบริหารส่วนตำบลเขวา ครอบคลุมพื้นที่ตำบลเขวาทั้งตำบล
องค์การบริหารส่วนตำบลท่าตูม ครอบคลุมพื้นที่ตำบลท่าตูมทั้งตำบล
องค์การบริหารส่วนตำบลแวงน่าง ครอบคลุมพื้นที่ตำบลแวงน่าง (เฉพาะนอกเขตเทศบาลตำบลแวงน่าง)
องค์การบริหารส่วนตำบลโคกก่อ ครอบคลุมพื้นที่ตำบลโคกก่อทั้งตำบล
องค์การบริหารส่วนตำบลดอนหว่าน ครอบคลุมพื้นที่ตำบลดอนหว่านทั้งตำบล
องค์การบริหารส่วนตำบลเกิ้ง ครอบคลุมพื้นที่ตำบลเกิ้งทั้งตำบล
องค์การบริหารส่วนตำบลแก่งเลิงจาน ครอบคลุมพื้นที่ตำบลแก่งเลิงจานทั้งตำบล
องค์การบริหารส่วนตำบลท่าสองคอน ครอบคลุมพื้นที่ตำบลท่าสองคอนทั้งตำบล
องค์การบริหารส่วนตำบลลาดพัฒนา ครอบคลุมพื้นที่ตำบลลาดพัฒนาทั้งตำบล
องค์การบริหารส่วนตำบลหนองปลิง ครอบคลุมพื้นที่ตำบลหนองปลิงทั้งตำบล
องค์การบริหารส่วนตำบลห้วยแอ่ง ครอบคลุมพื้นที่ตำบลห้วยแอ่งทั้งตำบล
องค์การบริหารส่วนตำบลหนองโน ครอบคลุมพื้นที่ตำบลหนองโนทั้งตำบล
องค์การบริหารส่วนตำบลบัวค้อ ครอบคลุมพื้นที่ตำบลบัวค้อทั้งตำบล
สถานศึกษา

โรงเรียนมหาวิชานุกูล
โรงเรียนสารคามพิทยาคม
โรงเรียนสาธิตมหาวิทยาลัยมหาสารคาม (ฝ่ายมัธยม)
โรงเรียนผดุงนารี
มหาวิทยาลัยมหาสารคาม (พื้นที่ในเมือง)
มหาวิทยาลัยราชภัฏมหาสารคาม
มหาวิทยาลัยการกีฬาแห่งชาติ วิทยาเขตมหาสารคาม
วิทยาลัยพยาบาลศรีมหาสารคาม
วิทยาลัยเทคนิคมหาสารคาม
วิทยาลัยสารพัดช่างมหาสารคาม
วิทยาลัยอาชีวศึกษามหาสารคาม
วิทยาลัยเกษตรและเทคโนโลยีมหาสารคาม
โรงเรียนสาธิตมหาวิทยาลัยมหาสารคาม (ฝ่ายประถม)
โรงเรียนสาธิตมหาวิทยาลัยราชภัฏมหาสารคาม
โรงเรียนอนุบาลมหาสารคาม
โรงเรียนหลักเมืองมหาสารคาม
โรงเรียนอนุบาลกิติยามหาสารคาม
โรงเรียนพระกุมารมหาสารคาม
สถานพยาบาล

โรงพยาบาลมหาสารคาม
โรงพยาบาลมหาสารคาม อินเตอร์เนชั่นแนล (เอกชน)
โรงพยาบาลสุทธาเวช คณะแพทยศาสตร์ มหาวิทยาลัยมหาสารคาม
คลินิกเอกชน มีอยู่ทั่วไปในเมือง
สถานที่สำคัญ > ศูนย์ศิลปวัฒนธรรมอีสาน

ศูนย์ศิลปวัฒนธรรมอีสาน  ตั้งอยู่ในบริเวณมหาวิทยาลัยราชภัฏมหาสารคาม ตำบลตลาด  อำเภอเมืองมหาสารคาม จัดแสดงความเป็นมาของศิลปะอีสาน รวมถึงศิลปหัตถกรรม วรรณคดีอีสานประเภทใบลานซึ่งหาชมได้ยาก  ภาพสไลด์เกี่ยวกับวัฒนธรรมและประเพณีของชาวอีสาน
สถานที่สำคัญ > บ้านหัตถกรรมบ้านหนองเขื่อนช้าง

บ้านหนองเขื่อนช้าง ตั้งอยู่ตำบลท่าสองคอน  อำเภอเมืองมหาสารคาม เป็นหมู่บ้านหัตถกรรมที่สำคัญของจังหวัด มีชื่อเสียงเรื่องการทอผ้าไหมและผ้าฝ้าย ชาวบ้านแทบทุกครัวเรือนทอผ้าเป็นสินค้าพื้นเมืองที่มีคุณภาพดีและราคาย่อมเยา ผลผลิตหัตถกรรมของบ้านหนองเขื่อนช้าง ได้แก่ ผ้าพันคอ  ผ้าคลุมไหล่  เสื้อ  กางเกงขาก๊วย  หมอนขิด    กระเป๋า   ย่าม    เป็นต้น